si simoun ay nabagot sa kaaantay kay kabisang tales sa gabing yaon. nang magising siya kinabukasan ay napunang ang supot na katad na kinalalagyan ng kaniyang rebolber ay walang laman; ng kaniyang buksan ay nakakuha sa loob ng kaputol na papel na kinababalutan ng agnos na may esmeralda at brillante at kinasusulatan ng ilang salita sa wikang tagalog, na ang sinasabi ay: ipagpatawad po ninyo, ginoo, na kahit nasa aking bahay ay pagnakawan ko kayo: ngunit ang pangangailangan ay siyang nag udyok sa akin, ngunit iniwan kong kapalit ng inyong rebolber ang agnos na pinakananasa ninyo. kailangan ko ang armas at makikisama na ako sa mga tulisan. ipinagbibilin ko sa inyong huwag ipagpatuloy ang inyong lakad, sapagkat sa dahilang wala na kayo sa aking bahay, ay hihingan namin kayo ng malaking tubos pag kayoy aming nabihag. natagpuan ko rin ang taong aking hinahanap! ang bulong ni simoun may kaunti pang balisa. ngunit lalong mabuti; matututong gumanap sa kaniyang ipangako.